महिला दिवस पर स्वास्थ्य और कैंसर जांच शिविर
अंतरराष्ट्रीय महिला दिवस के उपलक्ष्य में बुधवार को महिलाओं के लिए स्वास्थ्य शिविर रखे गए हैं। सरस्वतीबाई बाबूलाल महाजन शिक्षा एवं सेवा समिति खरगोन की स्मृति में बस स्टैंड स्थित श्रीराम धर्मशाला में कैंसर जांच शिविर होगा।
कैंसर रोग विशेषज्ञ डॉ. सुखविंदरसिंह नैय्यर (एमएस टाटा कैंसर अस्पताल मुंबई कंसलटेंट कैंसर सर्जन एवं आर्कोलाजिस्ट इंदौर) जांच करेंगे। समिति अध्यक्ष उदित मंडलोई, उपाध्यक्ष मोहिनी मंडलोई ने बताया महिलाओं में कैंसर की बीमारी ज्यादा हो रही है। इसके शुरुआती लक्षण में इलाज होने पर मरीज को फायदा होता है इसलिए जांच शिविर रखा है। मुख्य अतिथि भाजपा जिलाध्यक्ष बाबूलाल महाजन, विशेष अतिथि एडीजे मेरी मारग्रेट फ्रांसिस डेविड रहेंगे।
टीआईटी काम्पलेक्स के पीछे महिला सभा परिसर में रोटरी व इनरव्हील क्लब द्वारा महिला स्वास्थ्य शिविर रखा है। शिविर में सुबह 10 से दोपहर 2 बजे तक जांच होगी। डॉ. पीएस भालके, डॉ. विराज भालके, डॉ. मधुसुदन बार्चे, डॉ. रमेश नीमा सहित अन्य विशेषज्ञ इलाज करेंगे।
hin_Deva hin_Deva hin_Deva hin_Deva